Diari Oficial de la Generalitat Valenciana


Sumari del DOGV 9425, del 12-09-2022 (2022/8087)

RESOLUCIÓ de 6 de setembre de 2022, de la consellera d'Educació, Cultura i Esport, del recurs de reposició interposat per la titularitat del centre d'ensenyaments esportius CENETED de Benicarló contra la resolució per la qual s'accepta la renúncia a l'autorització com a centre docent sol·licitada per la seua titularitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9425

Data del DOGV
:   12-09-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/8087


Data del document
:   06-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 de setembre de 2022, de la consellera d'Educació, Cultura i Esport, del recurs de reposició interposat per la titularitat del centre d'ensenyaments esportius CENETED de Benicarló contra la resolució per la qual s'accepta la renúncia a l'autorització com a centre docent sol·licitada per la seua titularitat. [2022/8087]  
Antecedents de fet  
Primer. En data 18 de maig de 2022, la titularitat del centre d'ensenyaments esportius CENETED, codi de centre 41478372, de Benicarló, va sol·licitar «la baixa del centre per al pròxim curs 2022-2023».  
Segon. En data 15 de juliol de 2022, es va notificar a la titularitat del centre CENETED la Resolució de la Conselleria d'Educació, Cultura i Esport, de data 15 de juliol de 2022, d'acceptació de la renúncia a l'autorització com a centre docent.  
Tercer. En data 11 d'agost de 2022, la titularitat del centre presenta, dins del termini i en la forma escaient, recurs de reposició enfront de la Resolució de 15 de juliol de 2022 en el qual sol·licita la revocació de la resolució d'acceptació de la renúncia i en el qual succintament al·lega el següent: «el nostre interés a desistir de la renúncia formulada en el seu moment mitjançant la revocació de l'acte contra el qual es recorre, si no, seria impossible realitzar la nostra activitat educativa i formativa, i perjudicaria un número aproximat de 80 alumnes del col·legi La Salle de Benicarló i zona pròxima que es quedarien sense escolaritzar».  
A aquests antecedents de fet s'apliquen els següents  
  
Fonaments de dret  
Primer. La competència per a dictar la present resolució correspon a la consellera d'Educació, Cultura i Esport, de conformitat amb els articles 112, 124 i 124 de la Llei 39/2015, d'1 d'octubre, del procediment administratiu comú de les administracions públiques en relació amb el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, que el desenvolupa.  
  
Segon. En data 11 d'agost de 2022, la titularitat del centre va presentar un recurs de reposició, dins del termini legalment establit, sol·licitant la revocació de la Resolució de 15 de juliol de 2022, per la qual s'accepta la renúncia a l'autorització del centre, sol·licitada per la seua titularitat.  
L'article 109 de la Llei 39/2015, d'1 d'octubre, del procediment administratiu comú de les administracions públiques estableix que «les administracions públiques podran revocar, mentre no haja transcorregut el termini de prescripció, els seus actes de gravamen o desfavorables sempre que tal revocació no constituïsca dispensa o exempció no permesa per les lleis, ni siga contrària al principi d'igualtat, a l'interés públic o a l'ordenament jurídic».  
Si bé la resolució d'acceptació de la renúncia no és en si mateix un acte desfavorable, ja que la renúncia va ser sol·licitada per la titularitat; atés que l'acte no ha adquirit fermesa, el seu manteniment en contra de l'actual voluntat de la titularitat sí que produiria efectes desfavorables, ja que la titularitat afirma que s'han matriculat, per al pròxim curs 2022-2023, 80 alumnes en el centre.  
A aquest efecte, la titularitat del centre argumenta el perjudici que es causaria a «un número aproximat de 80 alumnes del col·legi La Salle de Benicarló i zona pròxima que es quedarien sense escolaritzar» amb l'eficàcia de la Resolució.  
Atesa aquesta situació, la consecució de l'interés general que han de perseguir les administracions públiques, d'acord amb l'article 103 de la Constitució, i que no s'infringeix cap dels requisits taxats en l'article 109 de la Llei 30/2015, és procedent estimar el recurs de reposició interposat per la titularitat del centre.  
Vistos els antecedents de fet i considerats els fonaments de dret, resolc:  
  
Estimar el recurs de reposició revocant i deixant sense efecte la Resolució de 15 de juliol de 2022, de la Conselleria d'Educació, Cultura i Esport, per la qual s'accepta la renúncia a l'autorització com a centre docent d'ensenyaments esportius CENETED, codi de centre 12200084, de Benicarló.  
  
Aquesta resolució donarà lloc a les corresponents inscripcions d'autorització en el Registre de Centres Docents de la Comunitat Valenciana.  
  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua notificació, de conformitat amb l'article 114 de la Llei 39/2015, d'1 d'octubre, del procediment administratiu de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de setembre de 2022.- La consellera d'Educació, Cultura i Esport: Raquel Tamarit Iranzo.